ZAPISNIK

2. sjednice Vijeća Mjesnog odbora Kupinečki Kraljevec I.
8. srpnja 2021. četvrtakak), 

s početkom u 20,30 sati
Nazočni članovi Vijeća: Žarko Vučak, Ivana Pogačić, Stjepan Barić, Lucija Josipović i Darko Pereković.
Zapisnik vodi: Lidija Špišić, stručni referent za rad gradskih četvrti i mjesnih odbora.

Predsjedava Žarko Vučak, predsjednik Vijeća.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 2. sjednicu Vijeća. Predlaže da se prije utvrđivanja dnevnog reda usvoji zapisnik 1. sjednice.

         Bez rasprave, jednoglasno (5 “za”), Vijeće prihvaća tekst zapisnika 1. sjednice.

         Predsjednik Vijeća konstatira da su svi članovi primili prijedlog dnevnog reda sa materijalima. Predlaže da se dnevni red dopuni točkom “Prijedlog zaključka o potrebi žurnog uređenja dijela Grančarske ulice i ulice Kraljevečki brijegi na dijelu na kojem je izvedena kanalizacija“ te otvara raspravu.
Obzirom da  nema drugih prijedloga, daje prijedlog dopune dnevnog reda na usvajanje. 
Vijeće je jednoglasno (5 “za”) usvojilo prijedlog dopune dnevnog reda.

Predsjednik daje na usvajanje slijedeći

dnevni red
1. Upoznavanje članova Vijeća s ovlastima, pravima i dužnostima

2. Upoznavanje članova Vijeća s Financijskim planom Mjesnog odbora Kupinečki Kraljevec 

    I. za 2021., Planom malih komunalnih akcija Mjesnog odbora Kupinečki Kraljevec I.,

    Zaključkom o utvrđivanju prijedloga prioriteta za Plan komunalnih aktivnosti Gradske

    četvrti Brezovica u 2021., Planom komunalnih aktivnosti Gradske četvrti Brezovica u 

    2021. i Programom građenja komunalne infrastrukture na području Grada Zagreba u 2021.
3. Realizacija Plana komunalnih aktivnosti Gradske četvrti Brezovica u 2021.

4. Manifestacija Ivanje u Kupinečkom Kraljevcu 2021.

5. Komuniciranje s javnošću preko društvenih mreža

6. Prijedlog zaključka o potrebi žurnog uređenja dijela Grančarske ulice i ulice Kraljevečki brijegi na 
    dijelu na kojem je izvedena kanalizacija
7. Obavijesti, pitanja i prijedlozi

Ad 1)   Upoznavanje članova Vijeća s ovlastima, pravima i dužnostima
          Predsjednik Vijeća navodi da su članovi Vijeća uz ovu točku dnevnog reda primili Pravila Mjesnog odbora Kupinečki Kraljevec I., Odluku o izmjenama Pravila Mjesnog odbora Kupinečki Kraljevec I. i Poslovnik o radu Vijeća Mjesnog odbora Kupinečki Kraljevec I. te upoznaje članove Vijeća sa ovlastima, pravima i dužnostima.

Nakon kraće rasprave u kojoj su sudjelovale potpredsjednica Vijeća, Ivana Pogačić i članica Vijeća Lucija Josipović, predsjednik Vijeća konstatira da su članovi Vijeća primili na znanje akte koji reguliraju njihova prava, obveze i dužnosti.

Ad 2) Upoznavanje članova Vijeća s Financijskim planom Mjesnog odbora Kupinečki Kraljevec 

           I. za 2021., Planom malih komunalnih akcija Mjesnog odbora Kupinečki Kraljevec I.,

           Zaključkom o utvrđivanju prijedloga prioriteta za Plan komunalnih aktivnosti Gradske

           četvrti Brezovica u 2021., Planom komunalnih aktivnosti Gradske četvrti Brezovica u 

           2021. i Programom građenja komunalne infrastrukture na području Grada Zagreba
           u 2021.

         Predsjednik Vijeća, Žarko Vučak iznosi da Prijedlog financijskog plana priprema Gradski ured za mjesnu samoupravu na temelju izvoda iz Proračuna, odn. dijela koji se odnosi na Gradsku četvrt Brezovica te da taj dokumenat Vijeće nema mogućnosti mijenjati. 

Nadalje, upoznaje nazočne sa rokovima i procedurom donošenja Prijedloga prioriteta za Plan komunalnih aktivnosti Gradske četvrti Brezovica te raspodjelom sredstava istog.
Nakon rasprave u kojoj su sudjelovale Ivana Pogačić i Lucija Josipović, predsjednik Vijeća konstatira da  su članovi Vijeća kvalitetno upoznati sa Financijskim planom Mjesnog odbora Kupinečki Kraljevec I. za 2021., Planom malih komunalnih akcija Mjesnog odbora Kupinečki Kraljevec I., Zaključkom o utvrđivanju prijedloga prioriteta za Plan komunalnih aktivnosti Gradske četvrti Brezovica u 2021., Planom komunalnih aktivnosti Gradske četvrti Brezovica u 2021. i Programom građenja komunalne infrastrukture na području Grada Zagreba u 2021.

Ad 3) Realizacija Plana komunalnih aktivnosti Gradske četvrti Brezovica u 2021.
          Predsjednik Vijeća konstatira da su članovi Vijeća primili presliku Plana komunalnih aktivnosti Gradske četvrti Brezovica u 2021. te ih informira o akcijama koje su planirane za područje Mjesnog odbora Kupinečki Kraljevec I. i realizacijom istih.
Ad 4) Manifestacija Ivanje u Kupinečkom Kraljevcu 2021.
        Predsjednik Vijeća konstatira da su članovi Vijeća primili Prijedlog zaključka te otvara raspravu.

Nakon kraće rasprave o pripremama i realizaciji programa manifestacije, Predsjednik daje Prijedlog zaključka na usvajanje.

Vijeće je jednoglasno (5 “za”) donijelo

ZAKLJUČAK
o održanoj manifestaciji Ivanje u Kupinečkom Kraljevcu 2021. 

1. Nakon održane manifestacije Ivanje u Kupinečkom Kraljevcu 2021. Vijeće Mjesnog 

    odbora raspravilo je tijek priprema, izvršenje organizacijskih poslova  i kvalitetu održane 

    manifestacije Ivanje u Kupinečkom Kraljevcu 2021.

2. Vijeće smatra da je manifestacija, u okviru propisanih epidemioloških mjera, u potpunosti 

    uspjela i da je ispunila svoju ulogu na sportskom, kulturnom i zabavnom polju. 

3. Vijeće iskazuje svoju zahvalnost partnerima u organizaciji manifestacije: Centru za kulturu 

    Novi Zagreb, Sportskom društvu Kupinečki Kraljevec „Sport za sve“ i Dobrovoljnom   

    vatrogasnom društvu Kupinečki Kraljevec.

Ad 5) Komuniciranje s javnošću preko društvenih mreža
           Nakon kraće rasprave i dogovora o načinu komuniciranja s javnošću preko društvenih mreža, članovi Vijeća prihvatili su prijedlog da Lucija Josipović vodi i ažurira facebook stranicu Mjesnog odbora.
Ad 6) Prijedlog zaključka o potrebi žurnog uređenja dijela Grančarske ulice i ulice Kraljevečki 
          brijegi na dijelu na kojem je izvedena kanalizacija
     Predsjednik Vijeća, Žarko Vučak konstatira da su članovi Vijeća primili Prijedlog zaključka  u pisanom obliku. Upoznaje nazočne sa aktivnostima koje je kao član Vijeća poduzimao u cilju da se izvrši rekonstrukcija Grančarske ulice i dijela ulice Kraljevečki brijegi gdje je izgrađena kanalizacije obzirom da je prometnica u izuzetno lošem stanju. Kako nije naišao na razumijevanje nadležnih gradskih službi te predstavnika Zagrebačkog holdinga za  rješavanje ovog problema, smatra da Vijeće o navedenom treba donijeti zaključak. Otvara raspravu.
    Nakon rasprave u raspravi kojoj su sudjelovali Ivana Pogačić, Darko Pereković i Lucija Josipović, predsjednik Vijeća daje Prijedlog zaključka na usvajanje.  

    Vijeće je jednoglasno (5 „za“) donijelo
ZAKLJUČAK
o potrebi žurnog uređenja dijela Grančarske ulice i ulice Kraljevečki brijegi na dijelu na kojem je izvedena kanalizacija 

1. Vijeće Mjesnog odbora potaknuto velikim nezadovoljstvom i negodovanjem građana,

     oštećenjima vozila, velikom bukom i vibracijama uzrokovanim prometom, raspravilo je 

     stanje nerazvrstane ceste I. reda  Remetinec - Kupinečki Kraljevec, na dijelu Grančarske 

     ulice, od VI. odvojka do Kraljevečke ceste i dijelu ulice Kraljevečki brijegi na kojem je 

     izgrađena kanalizacija i izvedeni kanalski priključci. 

2. Vijeće izražava svoje nezadovoljstvo katastrofalnim stanjem navedenih dionica.

3. Vijeće traži da se izradi potrebna tehnička dokumentacija i pribave dozvole za kvalitetnu 

    izgradnju istih, uključujući izgradnju biciklističke staze, od ulice Grančarska VI. odvojak,     

    do Kraljevečke ceste  te da se sukladno istima osiguraju financijska sredstva za uređenje 

    navedenih ulica sukladno rangu prometnice i prometu koji se njom odvija. 

4. Obzirom na izuzetno loše stanje prometnice, veliko prometno opterećenje iste, a  posebno 

    vikendima kada ju turisti koriste zbog gužvi na čvoru Lučko te zadovoljavanja zahtjeva

    osnovnih tehničkih uvjeta za ceste, Zakona o gradnji (temeljni zahtjevi za građevinu) i 

    Zakonu o cestama, Vijeće zahtjeva žurno sazivanje očevida na samoj prometnici i to  

    nadležnih službi Grada, Zagrebačkog holdinga d.o.o., Podružnice Zagrebačke ceste, 

    Vodoopskrbe i odvodnje d.o.o., izvođača radova kanalizacije Palir d.o.o., nadzornih organa 

    projekta Sedra Consulting d.o.o., Jurcon projekt d.o.o.  te predstavnika mjesne samouprave

    u cilju utvrđivanja stanja  prometnice, kao i uzroka koji su doveli do takvog stanja te 

    određivanja žurnih zahvata i osiguranju izvora financiranja za uređenje kolnika i dijelova 

    njegovog donjeg ustroja do trajne izgradnje prometnice.

5.  Vijeće je suglasno da se, u nedostatku drugih izvora financiranja, dio prometnice uredi iz 

     asfalterskog programa Mjesnog odbora Kupinečki Kraljevec I. iz 2021. godine. 

O b r a z l o ž e n j e
Vijeće Mjesnog odbora Kupinečki Kraljevec I. potaknuto velikim nezadovoljstvom građana, oštećenjima vozila, velikom bukom i vibracijama uzrokovanim prometom, raspravilo je stanje nerazvrstane ceste I. reda  Remetinec – Kupinečki Kraljevec, na dijelu Grančarske ulice, od Grančarske ulice VI. odvojak do Kraljevečke ceste i dijelu ulice Kraljevečki brijegi na kojem je izgrađena kanalizacija i izvedeni kanalski priključci.

Na navedenim dionicama županijske ceste izvedena je kanalizacijska mreža i kanalski priključci. Radovi izgradnje nisu kvalitetno izvedeni pa su na nekim dionicama iskopi izvođeni dva puta. Napokon, na kraju 2019. godine radovi su privedeni kraju te su izvedeni i kanalski priključci. Zatim se pristupilo izvedbi habajućeg sloja asfaltbetonskog zastora, i to na dijelovima prometnice na kojim je izvođen iskop.

U kratkom vremenu od puštanja prometnice  u promet zbog neadekvatno izvedenog donjeg ustroja i njegovog slijeganja, dijelovi prometnice su  potpuno ulegli,  izvedeni habajući sloj je ispucao, a došlo je i do upuštenja/propadanja šahtova u odnosu na završnu kotu prometnice, kao i izdizanje i lupanje poklopaca šahtova pri prolasku vozilom.  Sve navedeno već pri malim brzinama izaziva oštećenja vozila, veliku buku, jake vibracije na okolnim stambenim objektima, a ugrožava i sigurnost prometa zbog izbjegavanja oštećenih dijelova kolnika. Zbog svakodnevnih mikro i makro vibracija, a koje su uzrok loše izvedenog donjeg ustroja koji nije odrađen prema projektnoj dokumentaciji, narušava se statika okolnih kuća, što je vrlo opasno i podrazumijeva adekvatan i profesionalan pristup sanaciji prometnice.    

Stanovnici su imali razumijevanja i tolerirali stanje jer im je rečeno da uređenje prometnice ide nakon zimskog perioda, kada je slijeganje iskopa najveće. No, kako su prošle dvije zime, a vrijeme ljeta kada je optimalno vrijeme za zatvoriti prometnicu radi izvođenja radova ističe, sve glasnije izražavaju svoje nezadovoljstvo i žele pokrenuti tužbu na razini lokalne zajednice. Tim više jer ni u mjesnoj samoupravi nema pravih informacija kada počinju radovi.

Obzirom na navedeno, Vijeće traži da se odmah pristupi izradi potrebne tehničke dokumentacije i ishođenju dozvola za izgradnju prometnice koja će biti napravljena prema pravilima struke. Zahtjeva se da se projektom obuhvati i izgradnja biciklističke staze od Grančarske ulice VI. odvojak do Kraljevečke ceste. Vijeće traži i da se blagovremeno  osiguraju financijska sredstva za izvođenje radova iz izvora  predviđenih za rang  prometnice i promet koji se njom odvija. 

Vijeće je svjesno da je za realizaciju tog projekta potreban određeni vremenski period, stoga zahtjeva radi prevladavanja tog perioda, poduzimanje žurnih mjera za dovođenje prometnice u stanje koje će osigurati sigurno prometovanje svih sudionika u prometu sukladno odredbama Zakonu o građenju i  Zakonu o cestama, što sad nije slučaj. 

Zato Vijeće nadležnoj službi Grada predlaže žurno sazivanje očevida na samoj prometnici i to  nadležnih službi Grada, Zagrebačkog holdinga d.o.o., Podružnice Zagrebačke ceste, Vodopskrbe i odvodnje d.o.o., izvođača radova kanalizacije Palir d.o.o., nadzornih organa projekta Sedra Consulting d.o.o., Jurcon projekt d.o.o.  te predstavnika mjesne samouprave u cilju utvrđivanja stanja  prometnice kao i uzroka koji su doveli do takvog stanja te određivanja žurnih zahvata i osiguranja izvora financiranja za uređenje kolnika i dijelova njegovog donjeg ustroja do trajne izgradnje prometnice.

Vijeće je, iako ima drugih žurnih potreba, zbog katastrofalnog stanja prometnice u svom Planu malih komunalnih akcija, planiralo da se za 478.610,00 kuna iz asfalterskog programa, utroši na uređenje ulice Kraljevečki brijegi. 

Ad 7) Obavijesti, pitanja i prijedlozi
           Lucija Josipović traži da joj se dostave podaci o korištenju doma, kao i opis poslova domara.
           Potpredsjednica Vijeća, Ivana Pogačić iznosi da je zatvoren natječaj za dogradnju Područne škole u Kupinečkom Kraljevcu.

           Žarko Vučak informira članove Vijeća da je bilo žalbi na odabir izvođača te nadzor. Mišljenja je da ukoliko ne započnu radovi ove godine, da je dogradnja upitna.

           Dovršeno u 22,36 sati.
 Zapisnik vodila:

      Lidja Špišić
         KLASA:026-02/21-02/1122
         URBROJ:251-06-11-807-21-2
         Kupinečki Kraljevec,  8. srpnja 2021.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec I.
                                                                                                                  Žarko Vučak
